**Astudiaeth Achos: Ceredigion**

**Cyswllt ar gyfer Astudiaeth Achos:** Jo-Alice Davies – Gweithiwr Teulu Dechrau’n Deg

**Manylion yr Anghenion a nodwyd gan Asesiad:**

* Diffyg gwybodaeth am ddatblygiad plentyn, yn enwedig wrth gefnogi’r plentyn trwy’r camau nesaf (diddyfnu, rholio drosodd, cropian ac ati).
* Mam ifanc (17 oed).
* Cymorth i fynd â mam a babi i grwpiau sy’n addas i’r oedran yn yr ardal i helpu’r ddau i gymdeithasu gydag eraill.
* Cefnogaeth i fagu hyder a gwybodaeth mam mewn rhianta.

**Manylion y Cymorth a Ddarperir:**

* Ymweliadau cartref wythnosol i gynorthwyo gyda diddyfnu’r babi i solidau, gan ddarparu cynlluniau prydau bwyd a chynhwysion ar gyfer ymarfer.
* Cynnig canllawiau ar gamau nesaf datblygiad y babi, gan ddarparu gwybodaeth am gerrig milltir newydd i edrych allan amdanynt.
* Mynd â mam a babi i wahanol grwpiau a chyrsiau yn wythnosol.
* Darparu canmoliaeth ac anogaeth barhaus i gyflawniadau rhianta mam.

**Disgrifiad o’r Canlyniadau a Gyflawnwyd:**

* Mynychodd Mam a babi bob cwrs sy’n addas i’w hoedran sydd ar gael iddynt gyda fy nghefnogaeth. Roedd y cyrsiau a fynychwyd ganddynt yn cynnwys:
  + Rhaglen Rhianta 10 wythnos Cysylltiadau Teuluol
  + Cymorth Cyntaf Pediatrig
  + Babanod Parablus
  + Grŵp Bwmp a Babanod
  + Grŵp Rhieni Ifanc
  + Grŵp Stori a Sbri
* Mae'r trawsnewidiad mewn mam a phlentyn bach ers i mi ddechrau mynd â nhw i grwpiau yn anfesuradwy. Mae hyder y fam wedi gwella'n sylweddol, ac mae hyn yn cael ei adlewyrchu yn ymddygiad a hyder ei phlentyn hefyd.
* Bydd y plentyn yn dechrau mewn meithrinfa a ariennir gan Dechrau'n Deg ar ôl y Pasg, ac mae'r fam a'r plentyn yn edrych ymlaen at y cam nesaf hwn.
* Mae'r plentyn bach wedi mynychu nifer o grwpiau yn ystod ei dwy flynedd gyntaf, ac rwy'n credu'n gryf ei bod wedi effeithio'n gadarnhaol ar ei datblygiad lleferydd. Mae hi bellach yn siarad mewn brawddegau 4 gair yn 20 mis ac mae bron yn gallu defnyddio’r toiled/poti.

Mae hyder Mam wedi tyfu'n aruthrol. Yn ddiweddar, mae hi wedi symud allan o gartref ei mam ac i'w fflat ei hun, 5 milltir i ffwrdd, yn agosach at feithrinfa'r plentyn.

**Casgliad:**

Mae'r astudiaeth achos hon yn tynnu sylw at y cynnydd sylweddol a wnaed gan y fam a'r plentyn. Mae'r gefnogaeth gyson a ddarparwyd wedi arwain at welliannau nodedig yn hyder y fam, ei sgiliau rhianta, a'i gallu i ymgysylltu â datblygiad ei phlentyn. Mae cymdeithasoli cynnar a datblygiad iaith y plentyn yn arbennig o nodedig, ac mae'r fam bellach yn cymryd camau tuag at fwy o annibyniaeth, ar ôl symud yn llwyddiannus i'w fflat ei hun. Mae effaith gadarnhaol yr ymyriadau hyn yn glir, ac mae'r ddwy ar y trywydd iawn i lwyddiant parhaus.

**Dyfyniad gan y rhiant:**

*“Mae cefnogaeth Dechrau’n Deg wedi rhoi’r cyfle i mi ffynnu fel mam ifanc, mae wedi rhoi’r wybodaeth a’r hyder i mi fod y fam orau y gallaf fod i fy merch. Ers symud i mewn i’m fflat fy hun, rwy’n teimlo fy mod i’n ffynnu fel rhiant ac rwy’n edrych ymlaen at roi’r holl gyfleoedd i fy merch ar garreg ein drws, gan gynnwys mynychu grwpiau a chyrsiau Dechrau’n Deg o amgylch ei gofal plant. Heb gefnogaeth Dechrau’n Deg, ni fyddai fy merch a minnau lle’r ydym ni nawr.”*